
             Bucureşti, 24 aprilie 2018

                         Nr. 4c-26/195/2017

BIROUL PERMANENT 

AL CAMEREI DEPUTAŢILOR


Vă înaintăm, alăturat, raportul asupra proiectului de Lege pentru completarea Ordonanţei Guvernului nr.43/1997 privind regimul drumurilor, transmis Comisiei pentru transporturi și infrastructură pentru dezbatere şi avizare pe fond, cu adresa nr. PLx.547/2017 din 7 decembrie 2017.

PREŞEDINTE,

Lucian Nicolae Bode

Bucureşti, 24 aprilie 2018

                                                    Nr. 4c-26/195/2017


PLx.547/2017

R A P O R T   Î N L O C U I T O R

asupra proiectului de Lege pentru completarea Ordonanţei Guvernului nr.43/1997 privind regimul drumurilor
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată spre dezbatere şi avizare în fond, cu proiectul de Lege pentru completarea Ordonanţei Guvernului nr.43/1997 privind regimul drumurilor, transmis cu adresa nr. PLx.547/2017 din 7 decembrie 2017, înregistrat cu nr.4c-26/195/2017 din 7 decembrie 2017.
Potrivit prevederilor art.75 din Constituţia României, Camera Deputaţilor este Camera Decizională.

Senatul, în calitate de primă Cameră sesizată, a adoptat proiectul de Lege, ca urmare a depășirii termenului de adoptare, potrivit art.75 alin.(2) teza a III-a din Constitutia României republicată.

               Consiliul Legislativ, prin adresa nr.563/17.07.2017 a avizat favorabil proiectul de Lege, cu observaţii şi propuneri.


    Guvernul a transmis un punct de vedere negativ, prin adresa nr.332/12.10.2017.

    Proiectul de lege are ca obiect de reglementare completarea Ordonanţei Guvernului nr.43/1997, în sensul instituirii, sub sancţiune contravenţională, a obligaţiei administratorului căii ferate de a instala bariere sau semibariere la trecerile la acelaşi nivel cu calea ferată ale tuturor drumurilor internaţionale „E”, precum şi ale drumurilor naţionale care prezintă un grad ridicat de risc de producere a accidentelor rutiere.

Potrivit prevederilor art.61 din Regulamentul Camerei Deputaţilor, republicat, Comisia pentru transporturi şi infrastructură a examinat proiectul de lege în şedinţa din 6 martie 2018.

La lucrările comisiei au fost prezenţi 19 deputaţi, din totalul de 19 membri ai Comisiei.

La dezbaterile comisiei au participat, în calitate de invitaţi, reprezentanți ai Ministerului Transporturilor.

În urma dezbaterilor şi a opiniilor exprimate, membrii Comisiei pentru transporturi şi infrastructură au hotărât, cu unanimitate de voturi, adoptarea proiectului de Lege pentru completarea Ordonanţei Guvernului nr.43/1997 privind regimul drumurilor, în forma adoptată de Senat.

În ședința plenului din data de 10 aprilie 2018 s-a decis retrimiterea proiectului de lege la comisie.

Comisia pentru transporturi și infrastructură a reexaminat proiectul de lege în ședința din 24 aprilie 2018. 

La lucrările comisiei au fost prezenţi 18 deputaţi, din totalul de 19 membri ai Comisiei.

La dezbaterile comisiei au participat, în calitate de invitaţi, reprezentanți ai Ministerului Transporturilor.

În urma dezbaterilor şi a opiniilor exprimate, membrii Comisiei pentru transporturi şi infrastructură au hotărât, cu majoritate de voturi, adoptarea proiectului de Lege pentru completarea Ordonanţei Guvernului nr.43/1997 privind regimul drumurilor, cu  amendamentele admise care fac parte integrantă din prezentul raport.
În raport de obiectul şi conţinutul său, proiectul de Lege face parte din categoria legilor ordinare.
PREŞEDINTE,                                     





 SECRETAR,

             Lucian Nicolae Bode                                     




Marius Bodea
                  Consilier parlamantar,Monica Tudor
                                    Consilier parlamentar, Iulia Ioana Mircea
    Anexă
A M E N D A M E N T E     A D M I S E
	Nr

crt.
	Text O.G. nr.43/1997, republicată


	Text proiect de lege

 adoptat de Senat 
	Text propus

(autorul amendamentelor)
	Motivaţie

	0
	1
	2
	3
	4

	1
	
	Titlul legii

LEGE 

pentru completarea Ordonanţei Guvernului nr. 43/1997 privind regimul drumurilor

	Nemodificat
	

	2
	
	Articol unic. – Ordonanţa Guvernului nr.43/1997 privind regumul drumurilor, republicată în Monitorul Oficial al României, Partea I, nr. 237 din 29 iunie 1998, cu modificările și completările ulterioare, se completează după cum urmează:


	Nemodificat

	

	3.
	
	1. La articolul 31, după alineatul (2) se introduc două noi alineate, alin.(3) și (4), cu următorul cuprins:
”(3) Trecerile la același nivel cu calea ferată ale tuturor drumurilor internaționale <<E>>, precum și ale drumurilor naționale care prezintă un grad ridicat de risc de producere a accidentelor rutiere vor fi prevăzute cu bariere sau semibariere realizate de către administratorul căii ferate, cu avizul administratorului drumului și al poliției rutiere.

(4) Administratorul căii ferate este obligat să asigure vizibilitatea trecerilor la celași nivel cu calea ferată prin curățarea vegetației pe o rază de 150 de metri măsutară din intersecție.”


	Nemodificat
	


	0
	1
	2
	3
	4

	4.
	
	2. La articolul 61 alineatul (1), după litera a) se introduc două noi litere, lit.a1) și a2), cu următorul cuprins:

”a1) încălcarea prevederilor art.31 alin.(3), cu amendă de la 50.000 de lei la 250.000 de lei, aplicată administratorului căii ferate;

a2) încălcarea prevederilor art.31 alin.(4), cu amendă de la 30.000 de lei la 150.000 de lei, aplicată administratorului căii ferate;”

	Nemodificat

	

	5.
	
	
	3. După articolul 67 se introduce un articol nou, art.68, cu următorul cuprins:

”Art.68. – (1) Prevederile art.61 lit.a1) intră în vigoare începând cu data de 1 ianuarie 2020.

(2) Prevederile art.61 lit.a2) intră în vigoare începând cu data de 1 ianuarie 2019.

